Aika 2.6.2017 klo 12.30–16

Paikka Turun kaupunginkirjasto, Studio

Jäsenet Autio, Mervi Kustavin kunnankirjasto

De Heer, Aart (pj) Turun kaupunginkirjasto

Hämäläinen, Leena Maskun kunnankirjasto

Ikala-Suomalainen Vehmaan kunnankirjasto

Inkinen, Päivi Sauvon kunnankirjasto

Kulmala, Viktoria Mynämäen kunnankirjasto

Lind, Jaakko Salon kaupunginkirjasto

Maunu, Ulla-Maija (esitt.) Turun kaupunginkirjasto

Mutka, Marja-Liisa Laitilan kaupunginkirjasto

Nurminoro, Ritva Kaarinan kaupunginkirjasto

Pesonen, Arja Paimion kaupunginkirjasto

Pohjola, Kari Liedon kunnankirjasto

Rajala, Anni (siht.) Turun kaupunginkirjasto

Salo, Tiina Raision kaupunginkirjasto

Sjölund, Anna-Kaisa Pyhärannan kunnankirjasto

Tuomi, Tarja Naantalin kaupunginkirjasto

Uski, Riikka Taivassalon kunnankirjasto

Viik, Tiina Uudenkaupungin kaupunginkirjasto

Ylioja, Eila Nousiaisten kunnankirjasto

Ylitalo, Jan-Erik Ruskon kunnankirjasto

Muut Hyyppä Nina Turun kaupunginkirjasto

Kummel Kristian (asia 2) Turun kaupunki

Laine Aija (asia 11) Turun kaupunginkirjasto

Varila Kalle (asia 4) Turun kaupunginkirjasto

Jurttila-Nurminen Taina Marttilan kunnankirjasto

Kujanpää Mari Oripään kunnankirjasto

Källvik Outi Kosken Tl. kunnankirjasto

Norr Riitta Loimaan kaupunginkirjasto

Uusitalo Laila Auran ja Pöytyän kunnankirjastot

Poissa

**ESITYSLISTA**

1. Kokouksen avaus ja päätösvaltaisuus

Ehdotus Todetaan kokouksen päätösvaltaisuus

Päätös

1. Koha-projektin tilanne

Kohan käyttöönoton valmistelu -projekti on käynnissä. Vaski-kirjastojen edustajina ohjausryhmässä ovat: Ulla-Maija Maunu (omistaja, pj), Kari Pohjola ja Ritva Nurminoro. Projektipäällikkönä toimii Kristian Kummel.

Ehdotus Kristian Kummel esittäytyy ja esittelee projektin tämänhetkisen tilanteen.

Päätös

1. Koha-projektin henkilöresurssi

Vaski-kirjastoilla on kuluvan vuoden aikana käynnissä Kohan käyttöönottoa valmisteleva projekti, jonka aikana on tarkoitus selvittää, vastaako Koha – ja millä aikataululla se vastaa – Vaski-kirjastojen tarpeisiin.

Turun it-palvelut on saanut projektiin kehittämisrahaa, jolla on palkattu projektipäällikkö ja jolla on mahdollista palkata myös tarvittavaa muuta teknistä asiantuntemusta ja tarvittaessa koodausresurssia. Projektissa yritettiin saada kirjaston järjestelmäosaajan palkka rahoitettua it:n kehittämisrahasta, mutta tämä ei ole mahdollista.

Jotta projektin jatkuvuus turvataan, päätettiin palkata kirjaston omasta henkilökunnasta 0,5 htv:n työpanos tähän tehtävään. Projektissa työskentelevät järjestelmäkoordinaattori Nina Hyyppä 20 %:n työajalla ja kirjastonhoitaja Anni Rajala 30 %:n työajalla.

Liite 1 Vaski-kuntien prosentuaaliset osuudet Koha-projektista

Ehdotus Jaetaan projektin kustannukset Vaski-kuntien kesken asukaslukujen mukaisessa suhteessa liitteen mukaan.

Päätös

1. Katsaus Vaskin varauksiin

Kalle Varila esittelee varausmäärien tilannetta varausmaksun poistuttua.

Liite 2 [Vaski-varaukset alkuvuonna 2017](https://vaski.files.wordpress.com/2017/05/vaskivarauksista-16-4-2017.pptx)

Ehdotus Kuullaan Kalle Varilan esitys ja keskustellaan asiasta.

Päätös

1. Koulujen varaamat vinkkauskirjat

Viime aikoina koulut ovat varanneet huomattavia määriä samoja kirjoja tarkoituksena, että koko luokka tai jopa useammat luokat lukisivat yhtä aikaa samoja kirjoja. Kaikilla Vaski-kirjastoilla on oikeus käyttää oppimateriaalikeskusta lainaamiseen. Oppimateriaalikeskuksen www-sivut löytyvät osoitteesta: <http://oppimateriaali.turku.fi/uindex.asp>.

Pahimmillaan yksi opettaja on varannut 50 nimekettä samaa teosta. Turussa lähetettiin alkuvuodesta kirjastopalvelujohtajan vetoomus kouluille, että käyttäisivät ensisijaisesti Turun oppimateriaalikeskusta varauksia tehdessään. Varaustilanne ei ole kuitenkaan edes Turun osalta pysynyt hallinnassa kuin hetkittäin.

Koulujen massavaraukset vähentävät muiden asiakkaiden mahdollisuuksia lainata kyseisiä teoksia. Samalla ne myös hankaloittavat vinkkareiden työskentelyä

Tällä hetkellä Aurorassa on yhteisöasiakkaalla (Aurorassa joko ” Kunnan laitokset ja vastaavat” tai ” Yritykset ja muut yhteisöt ”) oikeus tehdä samaan nimekkeeseen useampi varaus. Henkilöasiakas pystyy varaamaan samaa teosta vain yhden kerrallaan.

Ehdotus Työvaliokunta esittää johtoryhmälle, että otetaan yhteisöasiakkaan kohdalla käyttöön samat asetukset kuin henkilöasiakkaallakin on. Tällöin yhteisökin voi varata vain yhden kappaleen samaa teosta. Lisäksi kirjastoja kehotetaan muistuttamaan omia koulujaan oppimateriaalikeskuksen kokoelman käyttömahdollisuudesta.

Päätös

1. Vaski-kirjastojen suuntaa antava talousarvio vuodelle 2018

Liitteessä on suuntaa antava Vaski-kirjastojen talousarvio vuodelle 2018. Kuluvan vuoden talousarvioon on tehty seuraavat muutokset:

* lisätty Koha-palvelimen kustannukset
* vähennetty Finnan ja julkaisujärjestelmän mahdollisia kustannuksia 20.000 €:lla
* lisätty e-aineistojen hankintaan 20.000 €
* lisätty kuljetuskustannuksiin 1000 € (sopimus päättyy lokakuussa, mahdollinen optio sisältänee indeksikorotuksia)
* laskettu työryhmäkustannukset todellisen toteutuman mukaan
* laskettu niille kunnille RFID:n suuntaa-antavat käyttöönottokustannukset, joilla RFID:tä ei vielä ole (johtoryhmän päätös 21.3.2017)
* laskettu Koha-Suomen osakkeiden hinnat niille, jotka eivät vielä ole osakkaita

Liite 3 [Vaski-kirjastojen suuntaa-antava talousarvio vuodelle 2018](http://dotku.adturku.fi/vapaa-aika/kirjasto/yhteiset_palvelut/vaski/kustannukset/Vaskien%20talousarvio%20%202018%20alustavat%20kustannukset.xlsx)

Ehdotus Hyväksytään Vaski-kirjastojen suuntaa-antava talousarvio vuodelle 2018.

Päätös

1. Jokeri-aineiston tilanne

Työvaliokunta käsitteli Jokeri-aineiston tilannetta kokouksissaan 10.4. ja 8.5.. Merkittävä osa kysytyistä uutuuksista on jokereina, jolloin varattavia niteitä on rajallisesti.

Voimassa olevat Jokeri-säännöt ovat extranetissä osoitteessa:

<https://vaski.files.wordpress.com/2010/05/20121011-jokerisc3a4c3a4nnc3b6t.doc>

Työvaliokunnan taustamateriaalina oli Vaskin varatuimpien teosten luettelo maaliskuulta. Huomiota kiinnitti erityisesti se, että Jokeri-aineiston määrä ylittää varauskokoelmassa olevien teosten määrän puolessa tapauksista, jopa merkittävästikin.

Työvaliokunta keskusteli seuraavista vaihtoehdoista:

– luovutaan jokereista kokonaan

– johtoryhmä velvoittaa kokoelmatyöryhmän seuraamaan varaustilannetta ja tarvittaessa suosittelemaan kirjastoja poistamaan jokerit tai hankkimaan

varattavia lisäniteitä kuntien asukaslukujen mukaisessa suuruusjärjestyk-sessä.

Anni teki selvityksen Helmet- ja Outi-kirjastojen Bestseller- ja pikalainojen suhteesta varausjonossa kiertävään aineistoon.

Liite 3 [Pikalainojen ja varausjonossa kiertävien lainojen määrä Outissa, Helmetissä ja Vaskissa](https://vaski.files.wordpress.com/2017/05/pikalaina-ja-varausmc3a4c3a4rien-vertailu.pdf)

Ehdotus Käydyn keskustelun jälkeen työvaliokunta esittää johtoryhmälle, että Jokereista luovutaan. Varausmaksujen poistuminen on vähentänyt Jokerien merkitystä.

Päätös

1. Konsolipelien lainauksesta

Turun kulttuurilautakunta hyväksyi 15.6.2016 Turun kirjastopalvelujohtajan päätöksen rajoittaa digitaalisten pelien, Blu-Ray- ja DVD-elokuvien lainamäärää siten, että yhdellä henkilöllä voi kerrallaan olla lainassa vain 10 kpl kutakin. Päätös perustui väärinkäytökseen, jonka seurauksena kirjasto menetti merkittävän määrän kyseistä aineistoa.

Osa muistakin Vaski-kirjastoista otti lainamäärärajoitukset käyttöön kunnes johtoryhmä antoi kokouksessaan 16.9.2016 työvaliokunnan tehtäväksi valmistella ehdotus siitä, mitä päätetään lainamäärärajoituksesta. Johtoryhmän puheenjohtaja edellytti, että Vaski-kirjastoilla on yksi yhteinen toimintamalli.

Työvaliokunta esitti johtoryhmälle äänin 3-2 lainamäärärajoituksista luopumista. Johtoryhmä hyväksyi työvaliokunnan esityksen.

Nyt on ilmennyt laajamittaista konsolipelien massalainausta. Ainakin kahdella lainaajalla on yli 100 konsolipeliä lainassa useasta eri Vaski-kirjastosta. Näitä ei todennäköisesti tulla koskaan saamaan takaisin.

Ehdotus Työvaliokunnan kokouksen jälkeen kirjastoja kehotettiin lainaamaan sisäiselle kortille kaikki konsolipelit ja vastaavat, kunnes asia käsitellään johtoryhmässä.

Työvaliokunta esittää johtoryhmälle lainamäärärajoituksia seuraavasti: 5 konsolipeliä/asiakas ja 10 DVD- ja Blu-Ray -levyä. Toistaiseksi Aurorassa lainamäärärajoitus on kiinnitetty laina-aikaan. Myös myöhästymismaksujen kertyminen on sidoksissa laina-aikaan, minkä vuoksi lasten/nuorten ja aikuisten aineistoilla on oltava käytössä erilliset laina-ajat. Auroran seuraavassa versiossa lainamäärärajoitukset voi kiinnittää aineistolajeihin.  
  
Edellä mainitusta syystä lainamäärärajoitus toimii alla olevalla tavalla (sekä nykyinen että uusi versio):

|  |  |  |
| --- | --- | --- |
| Lainamäärärajoitus | Nykyinen versio | Uusi versio |
| Konsolipelit, aikuiset | 5 kpl | 5 kpl |
| Konsolipelit, lapset | 5 kpl |
| DVD, aikuiset | 10 kpl | 10 kpl |
| DVD, lapset | 10 kpl |
| Blu-Ray, aikuiset | 10 kpl | 10 kpl |
| Blu-Ray, lapset | 10 kpl |

Muita lainamäärärajoituksia työvaliokunta ei puolla.

Päätös

1. Vaski-kirjastojen kokoelmien ja aineistohankintojen erikoistuminen

Vaskin kehittämispäivässä 25.11.2016 tuli aloite Vaskin kokoelmalinjojen uudistamiseksi. Sen mukaan kirjastojen tulisi erikoistua hankinnoissaan. Esimerkiksi Anders-kirjastoilla on yhteinen kokoelmapolitiikka, johon on kirjattu kirjastojen erikoistumisalat:

Tietokirjallisuudessa osalla Anders-kirjastoilla on hankinnassa erityisaloja, joilta yksiköt hankkivat kattavammin ilmestyvän kirjallisuuden:

Kannus: maaseutualan kirjallisuus

Kaustinen: musiikki (erityisesti kansanmusiikki), hevos- ja ravialan kirjallisuus, kansanparannus

Kokkola: kaikki alat

Kälviä: eri taiteen alat

Lohtaja: kasvatus- ja sosiaalialan kirjallisuus

Toholampi: historia- ja yhteiskunta-alan kirjallisuus

Vaskin kokoelmatyöryhmä on käsitellyt ehdotusta. Jos ehdotus toteutetaan, ensimmäiseksi kirjastoille on laadittava kysely, jossa kartoitetaan kokoelmien ja hankinnan painopisteisiin liittyviä toiveita ja tarpeita eri Vaski-kirjastoissa.

Liite 1 [Anders-kirjastojen erikoistumisalueet](https://www.kokkola.fi/palvelut/kirjasto/kirjastot_ja_palvelupisteet/fi_FI/kirjastot_ja_palvelupisteet/_files/95945167925895250/default/Anders-kirjastojen_kokoelmapolitiikka.pdf)

Ehdotus Työvaliokunta esittää johtoryhmälle, että tällä hetkellä ei ole tarvetta erikoistumiselle.

Päätös

1. Vaski-kirjastojen Celia-äänikirjakokoelma

Celia-kirjaston rooli on muuttunut asiantuntijaorganisaatioksi ja sen aineiston välittämiseen liittyvät tehtävät vähenevät. Uusi kirjastolaki edellyttää, että yleiset kirjastot tekevät yhteistyötä muiden kirjasto-organisaatioiden kanssa, mm. Näkövammaisten kirjaston kanssa.

Tähän liittyen Celia-kirjasto on laatinut uuden ohjeistuksen yleisille kirjastoille Celian äänikirjojen lainaamiseen. Ohjeistus löytyy Celian sivuilta: <https://www.celia.fi/palvelut/palvelut-kirjastoille/>

Ohjeiden mukaan kirjastot voivat itse päättää mm. Celian tallenteiden laina-ajasta, varaamisesta, kellunnasta ja lainaamisesta kimpan sisällä. Asiakkaan ei tarvitse tuoda todistusta lukemisesteestä, eikä kirjaston järjestelmään tarvitse tehdä merkintöjä asiakkaan tietoihin. Kirjaston on kuitenkin puututtava asiaan, jos väärinkäytöksiä ilmenee.

Kirjaston on huolehdittava, että lainattavan tallenteen kotelossa, hyllyssä, jossa kokoelmaa pidetään ja tallenteeseen liittyvässä tietokannan tietueessa on maininta, että aineisto on tarkoitettu vain lukemisesteisille.

Celian äänikirjat voi tilata maksutta Celian verkkokirjaston kautta tai Bookylta, jolloin ne saa valmiiksi koteloituna. Bookyn hinta on 5 € / kpl. Jos kirjasto tilaa levyt suoraan Celialta, sen on itse koteloitava ja huolehdittava merkinnöistä.

Ehdotus Työvaliokunta ja kokoelmatyöryhmä ehdottavat johtoryhmälle, että

* jokainen Vaski-kirjasto perustaa oman Celia-kokoelman tarpeidensa mukaan
* Celia-äänikirjat kuvaillaan Auroraan, mutta niiden tietoja ei siirretä Melindaan. Vaskin kuvailuryhmä on sopinut siitä, miten tietueisiin merkitään, että kyseessä on lukemisesteisille tarkoitettu aineisto
* äänikirjojen laina-aika on sama kuin muun kirja-aineiston (28 vrk)
* äänikirjoja voi varata kuten muuta aineistoa
* *Celia-äänikirjoista ei peritä myöhästymismaksua*
* *kadonneesta/rikkoutuneesta Celia-äänikirjasta ei peritä korvausmaksua*
* äänikirjaniteet voivat kellua, jos kirjaston muu kokoelma kelluu

Päätös

1. E-markkinointikampanja tilannekatsaus

Vaski-kirjastojen työryhmä on saanut mainostoimisto KMG:ltä ensimmäiset vedokset Vaskin e-aineistokampanjan materiaalipohjista. Vedoksiin haluttiin joitakin muutoksia sekä tekstin, että mainoskuvan suhteen.

Kännykkäkuvaa paranneltiin toivomusten mukaan niin, että siitä tuli elävämpi ja monipuolisempi, <https://www.dropbox.com/sh/jzlb739iyoaqcx8/AABnxPWuds4hPcEehZ9NDdAka?dl=0>

Teksteihin toivottiin myös muutoksia, joiden avulla mainonnasta saadaan informatiivisempaa.

Vaski-kirjastoilla on oikeudet kaikkiin vedosmalleihin ja niitä voidaan tarvittaessa muokata ja päivittää myös itse käyttötarpeen mukaan.

Some-viestinnän vuosikellosta työryhmä on tehnyt ehdotukset KMG:lle.

Työryhmä kokoontuu KMG:n kanssa 31.5, jolloin käsitellään projektin tämän hetkistä tilannetta.

Vaski-kirjastoille on lähetetty vedosmallit nähtäville ja kysytty alustavasti painotuotteiden tarvittavaa määrää kustannusten arviointia varten.

Vaskin verkkoviestinnän työryhmä on käsitellyt yhteisen Facebook- ja Twitter-tilin luomista ja ehdottanut seuraavaa: Työryhmä esittää, että Vaskin yhteistä Facebookia ei ainakaan tässä vaiheessa perustettaisi. Mieluummin esitetään kirjastojen erilliset FB-uutisvirrat yhdistettynä syötteenä uudella Vaski-sivustolla. Twitterin suhteen olisi parasta seurata Turun kokemuksia ja päättää mahdollisesta Vaski-tasoisesta toiminnasta niiden perusteella.

Ehdotus Kuullaan Aija Laineen esittely ja ohjeistetaan työryhmää eteenpäin. Päätetään Vaski-kirjastojen Facebook- ja Twitter-tileistä.

Päätös

1. Johtoryhmän kehittämispäivä

Työvaliokunta esittää johtoryhmälle yhteistä kehittämispäivää loppukesälle tai syksyyn.

Ehdotus Sovitaan kehittämispäivästä ja valitaan 3-4 hengen työryhmä suunnittelemaan päivän sisältöä.

Päätös

**MUUT ASIAT**

1. **Kirjastokorttien hankintapaikka – optiovuoden käyttöönotto**

Vaski-kirjastojen kirjastokorttien sopimus Aventra Oy:n kanssa on päättymässä 30.8.2017. Tähän liittyen kysyisin yleisesti kokemuksia sopimuskaudelta, eli palautetta koskien tuotteita sekä mikä toimittajan palvelutoiminnassa on toiminut hienosti ja missä olisi mahdollisesti petrattavaa.

Turun kaupunginkirjaston puolesta sopimus on ollut toimiva sekä on ilmaistu halukkuus ottaa optiokausi käyttöön, joten optiovuoden käyttöönottoa valmistellaan. Optiokausi on yhden vuoden mittainen.

Ehdotus Otetaan käyttöön optiovuosi Aventra Oy:n kanssa.

Päätös

**TIEDOTUSASIAT**

1. Johtoryhmän ja työvaliokunnan sihteerinä toimii syksyn ajan Nina Hyyppä.
2. Syksyn 2017 työvaliokunnan ja johtoryhmän kokousajat

|  |  |  |  |
| --- | --- | --- | --- |
| **Pvm** | **Klo** | **Paikka** | **Aihe** |
| Ma 28.8. | 13–16 | Pieni neuvotteluhuone | Työvaliokunta |
| Pe 8.9. | 13–16 | Studio | Johtoryhmä |
| Ti 26.9. | 13–16 | Pieni neuvotteluhuone | Työvaliokunta |
| Ti 10.10. | 13–16 | Kokoustila 1 (alustava) | Johtoryhmä |
| Ti 24.10. | 13–16 | Pieni neuvotteluhuone | Työvaliokunta |
| Ti 7.11. | 13–16 | Studio (huomaa vaihtunut paikka) | Johtoryhmä |
| Ke 22.11. | 13–16 | Pieni neuvotteluhuone | Työvaliokunta |
| Ma 11.12. | 13–16 | Studio | Johtoryhmä |

**KOKOUKSEN PÄÄTTÄMINEN**

1. Pöytäkirjan hyväksyminen

Ehdotus Hyväksytään kokouksen pöytäkirja.

Päätös

1. Kokouksen päättäminen